PÄRNUMAA MV FREESTYLE ETAPP HÄÄDEMEESTE RANNAS
Pühapäeval, 6. september, toimus Häädemeeste rannas PMV freestyle etapp, mis pakkus võistlejatele väga häid, kuid päeva edenedes ka järjest nõudlikumaid tuuleolusid.
Võistluspäeva alguses tuli sobiva tuule tugevnemist mõnevõrra oodata, kuid hiljem kujunesid tingimused vabastiiliks suurepäraseks. Finaalide ajaks oli tuul juba väga tugev ning võistlejatel tuli oma oskusi näidata keerulistes oludes.
Seekord sündis ka üks oluline rekord – tegemist oli rekordarvu naistega vabastiili võistlusel. Tervelt 7 naist oli stardis! See on suurepärane märk sellest, et naiste freestyle huvi ja osalejate arv on kasvamas!
Omaette väljakutseks kujunes seekord võistluspaika jõudmine. Eelnenud päevade tugevad vihmasajud olid Häädemeeste rannatee kogu pikkuses üle ujutanud, kuid vaatamata keerulistele oludele jõudsid võistlejad ja korraldajad randa ning võistlus sai edukalt läbi viidud.
[image: 🏆] Etapi üldvõidu saavutas Läti üks parimaid vabastiili sõitjaid – Oskars Brīvkalns.
[image: 💬] Oskars võttis võistluspäeva kokku nii:
„Kõigepealt suur aitäh Häädemeeste Surfiklubile võistluste korraldamise eest! Kõik oli väga hästi tehtud. Mulle meeldib freestyle’i tugevama tuulega sõita ning võistluse lõpuks olid tingimused selleks päris head. Üldvõidu üle on muidugi hea meel, kuid tahan endiselt õppida uusi trikke ja sellised võistlused annavad hea tõuke, et mitte liiga mugavaks muutuda ja magama jääda.“

Üldarvestus
1. Oskars Brīvkalns
2. Egert Tammeleht
3. Triina Trei
4. Andrejs Mandrikins
5. Taho-Jaan Truus
6. Joosep Pank
7.  Siim Ustav
8. Margit Lall
9. Liina Laul
10. Priit Roger
11. Kai Kallaste
12. Toomas Krivonogov
13. Siim Soondra
14. Tavi Talves
15. Helen Visnapuu
16. Aivar Vorman
17. Miia Visnapuu
18. Margaret Visnapuu
19. Arvo Vääna
Suur tänu võistluse korraldamisel abiks olnud Janek Pintale ja Arvo Vääna’le ning kõigile võistlejatele ja kaasaelajatele.
Võistluse toimumist toetasid:
**Pärnumaa Omavalitsuste Liit**
**Pärnumaa Spordiliit**
**Häädemeeste vald**
**PLKB**
**Surf Center**
**OÜ Sefiirihaldjas**
**Häädemeeste Mineraalvesi**
Näeme õige pea järgmisel etapil!
Pildid: Kai Kallaste, Taho-Jaan Truus, Priit Roger, Margaret Visnapu

